यहाँ भन्न के खोजेका हो भने, एकदमै छिटै आफ्नो लक्ष्यमा पुग्छु भन्ने व्यक्ति अक्सर एक्लै रहन्छ। बी.पी.ले जीवनका अनेकौँ चरणमा जबजब एक्लै निर्णय गर्ने कोशिश गर्नु भयो उहाँले सफलता पाउनु भएन। जबजब मिलेर निर्णय गर्नु भयो सुवर्ण शम्शेर, किसुनजी, महेन्द्रनारायणजीसँग सल्लाह गरेर गर्नु भयो त्यहाँ सफल हुनु पनि भयो। कसैका कमजोेरी कोट्याउँदै जाने हो भने त्यसको अन्त्य हुँदैन। एउटा मानिस आफ्नो जीवनमा जब सारा कुरा गर्छ र उसले भनेका सम्पूर्ण कुरा चरितार्थ हुन्छन्, उसका योगदान समाजले छर्लंग देख्छ अनिमात्र मान्छेको मूल्याकन गर्न सकिन्छ। बी.पी.ले नेपाली समाजलाई दिनु भएका कुरा छर्लंग छ।
